**Udmærkelse til Vredestein i *Auto Bild*
"Årets dækproducent"-prisuddeling**

**9 November 2021:** Apollo Tyres har sikret sig podiepladser i kategorierne "helårsdæk" og "vinterdæk" i *Auto Bilds* årlige prisuddeling "Årets dækproducent". Det førende tyske bilmagasin tildelte Vredestein en delt andenplads i kategorien vinterdæk og en delt tredjeplads i kategorien helårsdæk.

Udmærkelsen kommer i forlængelse af Vredesteins udvidelse af sortimentet af helårs- og vinterdæk, som tilsammen nu udgør 417 produkter. Wintrac-, Wintrac Pro- og Quatrac Pro-dækkene klarede sig utroligt godt i alle *Auto Bilds* 2021-gruppetests og fremhævede Apollo Tyres' løbende udviklingsindsats og ydeevnen for Vredestein-produkterne under ekstreme forhold.

"Årets dækproducent"-priserne, er blevet uddelt af *Auto Bild* ved at kigge på alle deres gruppetests af dæk i 2021, hvor hvert enkelt produkt blev bedømt på tværs af en række scenarier i vådt- og tørt føre, og med is og sne for at identificere de bedste dæk på markedet. 50 kandidater var involveret, men kun en håndfuld blev udnævnt af *Auto Bild* til at være "eksemplariske".

Wintrac Pro klarede sig bedre end andre dæk, når de blev monteret på en række køretøjer under barske forhold, og blev vurderet som ”gode" , når de bruges på firehjulstrukne køretøjer, såsom SUV'er, og ”eksemplariske”, når de bruges på sportsvogne med is, sne og våde overflader. Ud over Wintrac Pros succes blev Quatrac Pro-helårsdækket anbefalet som en allrounder med overlegen kvalitet, der demonstrerer imponerende evner i vådt og tørt føre.

Daniele Lorenzetti, teknologichef hos Apollo Tyres, sagde: "*Auto Bild* udfører nogle af de strengeste og mest krævende tests i branchen, så det gør alle i vores team utrolig stolte at blive udnævnt som en af årets førende dækproducenter. Vi vil fortsætte denne fremdrift i 2022, ved at producere og udvikle nye og eksisterende produkter, der leverer klassens bedste ydeevne og effektivitet til vores europæiske kunder."

I *Auto Bilds* *største* anmeldelse af vinterdæk opnåede Wintrac en tredjeplads og en overordnet bedømmelse som ”meget god”, og blev samtidig rost for sit "overbevisende allroundtalent med dynamiske køreegenskaber på våde og tørre veje, sin præcise styringsreaktion og sin lave rullemodstand".

Wintrac Pro har også vundet nylig anerkendelse med en tredjeplads i *Auto Bild Sportscars*-testen af vinterdæk, hvor det fik en "eksemplarisk pris" for sit "overbevisende allroundtalent med yderst gode vinter- og vådkvaliteter, stabil våd- og tørhåndtering og lavt prisniveau".

Desuden fik Wintrac Pro en samlet fjerdeplads i den seneste *Auto Bild Allrad*-test af SUV-vinterdæk, hvor det fik ros for at være en "vinterspecialist med god ydeevne på våde

og snedækkede veje," og for dets "korte sne- og vådbremselængder, dets høje sikkerhed ved akvaplaning og [dets lave] pris."

I Auto Bilds helårstest opnåede Vredesteins premium helårsløsning Quatrac Pro en fjerdeplads.

Du kan få mere at vide om Vredesteins vinter- og helårsdækserier ved at besøge: **https://www.vredestein.dk/car-suv-van/tyre-finder/**

*(slut)*

**Hvis du vil vide mere, kan du kontakte:**

Molly Prout, PFPR Communications

Molly.prout@pfpr.com

**Om Apollo Tyres Ltd**

Apollo Tyres Ltd er en international dækproducent og det førende dækmærke i Indien. Virksomheden har flere produktionsenheder i Indien og en enhed i henholdsvis Holland og Ungarn. Virksomheden markedsfører sine produkter under de to globale brands - Apollo og Vredestein, og dens produkter er tilgængelige i mere end 100 lande gennem et omfattende netværk af butikker, som tilbyder hhv. mærkevarer og eksklusive produkter.